Falles de Torrent

Som un projecte per a la reconstrucció
2025-02-13 19:30 UTC | Teatre Auditori Municipal d’Aldaia, Avd. de la Música 11, Aldaia, Valencia, 46960, Spain
La Junta Comarcal Fallera Horta Sud, la Junta Local Fallera Torrent, la Agrupacion Fallas Mislata, la Falla Convento Jerusalén, la Falla Maestro Gozalbo – Conde de Altea, el Col·lectiu Pòlvora a la Vespra, la Fundació Horta Sud i la Mancomunitat Horta Sud et conviden a la presentació del Projecte SOM, que es desenvoluparà en la nostra comarca al voltant de la falla que es plantarà en Paiporta.

La presentació de tot el programa d’activitats, d’àmbit comarcal, es realitzarà aquest dijous, 13 de febrer, en el rebedor del TAMA. Teatre Auditori Municipal d’Aldaia, a les 19,30 hores. També es presentarà la nova campanya de recaptació solidària a favor dels casals afectats per la DANA en l’Horta Sud

Si eres faller o fallera, no dubtes en sumar-te a aquesta iniciativa i vine a compartir amb nosaltres la presentació.

#Falles2025

Torrent dóna inici al seu calendari faller amb el XLVII Concurs Infantil del Cant de l’Estoreta
2025-02-16 09:30 - 17:00 | Falla Sant Roc
Torrent dóna inici al seu calendari faller amb el XLVII Concurs Infantil del Cant de l’Estoreta
El proper 16 de febrer, Torrent acollirà la XLVII edició del Concurs Infantil del Cant de l’Estoreta, un esdeveniment emblemàtic organitzat per la comissió fallera Plaça Sant Roc-Gómez Ferrer amb el suport de l´Ajuntament de Torrent. Aquesta cita, que ha esdevingut una tradició a la ciutat, reunirà catorze comissions falleres en una jornada carregada de cultura i història.
El Cant de l’Estoreta Velleta és una manifestació tradicional valenciana que rememora com, en temps passats, els xiquets recorrien els carrers recol·lectant objectes vells per crear la falla amb què es celebrava la festivitat de Sant Josep. A través d’aquest concurs, els més petits de les Falles de Torrent mantenen viu aquest costum i reforcen els valors culturals valencians.
En aquesta edició destaca l’alta participació, amb un total de 14 comissions falleres que demostraran el seu talent i esforç a la placeta de Sant Roc. La comissió organitzadora, actuarà com a amfitriona i no optarà a premis, oferint una exhibició especial fora de concurs.
L’esdeveniment comptarà amb la participació de les comissions següents en aquest ordre:
Falla Avinguda
Falla Sedavi
Falla Pare Mendez
Falla Escultor Vicent Pallardó
Falla Cronista Vicent Beguer Esteve
Falla Camí Reial
Falla de la Plaça
Falla Carrer Benemerita Guàrdia Civil
Falla II Tram Avinguda
Falla Àngel de l’Alcàsser
Falla Lope de Rueda Verge del Puig
Falla Ramón i Cajal
Falla Carrer Toledo
Falla Plaça Sant Roc-Gómez Ferrer

Per tancar l’esdeveniment, la Falla Plaça de Sant Roc-Gómez Ferrer oferirà una actuació especial al costat del Grup de Ball de Torrent, on els representants infantils de la comissió amfitriona interpretaran balls tradicionals amb aquest grup.
Aquest concurs marca l’inici oficial del calendari faller a Torrent i promet ser una jornada plena d’emoció, cultura i passió per les Falles.
Detalls de l’esdeveniment:
Data: Diumenge, 16 de febrer 2025
Hora: 9:30 hores
Lloc: Plaça de Sant Roc, Torrent

Acte de presentació del llibre oficial de falles "El Granerer"
2025-02-19 20:00 | Ajuntament de Torrent, C/Ramón y Cajal núm. 1, Torrent, Valencia, 46900, Spain
Acte de presentació del llibre oficial de falles “El Granerer” i intercanvi de fotografies entre les Falleres Majors de Torrent i les Falleres Majors
de les falles de Torrent, en el saló d’actes de l’Ajuntament.

Exposició "Valencianes: visió de la dona a través de la indumentària tradicional
2025-02-20 19:00 | Espai Sant Gregori
Torrent refuerza su apuesta cultural con la exposición “Valencianes: visió de la dona a través de la indumentària tradicional” en l’Espai Sant Gregori. Un recorrido visual sobre la evolución del vestido de valenciana a través del archivo del torrentino Francisco Gascón.

Inauguración: jueves 20 de febrero, 19:00 h
Espai Sant Gregori
Visitable hasta el 22 de marzo

Un homenaje a la mujer valenciana y su indumentaria, símbolo de identidad y tradición. ¡No te la pierdas!
—
Torrent reforça la seua aposta cultural amb l’exposició “Valencianes: visió de la dona a través de la indumentària tradicional” en l’Espai Sant Gregori. Un recorregut visual sobre l’evolució del vestit de valenciana a través de l’arxiu del torrentí Francisco Gascón.

Inauguració: dijous 20 de febrer, 19.00 h
Espai Sant Gregori
Visitable fins al 22 de març

Un homenatge a la dona valenciana i la seua indumentària, símbol d’identitat i tradició. No te la perdes!

II CORREFOC FALLER
2025-02-28 23:00 | Plaça de les Corts Valencianes
La Falla Barri Cotxera porta per segon any consecutiu l’espectacle de foc, pólvora i tradició a la Gran Ciutat de Torrent

'L'Arribada del Foc' il·luminarà el cel amb un espectacle dels Germans Caballer
2025-02-28 23:59 | Avinguda del Vedat, Avinguda al Vedat, Torrent, Valencia, 46900, Spain
‘L’Arribada del Foc’ il·luminarà el cel amb un espectacle dels Germans Caballer
La segona edició de l’Arribada del foc es celebrarà el divendres, 28 de febrer a les 23:59 hores, a la plaça de la Unió Musical, precedida per un vibrant correfoc, que eixira des de l’avinguda del Vedat, a càrrec dels Dimonis de la Falla Barri Cotxera. Torrent es prepara per viure una nit màgica plena d’emoció amb la segona edició d’aquest espectacle pirotècnic a càrrec de la prestigiosa pirotècnia Hermanos Caballer. La cita tindrà lloc el proper divendres 28 de febrer a les 23:59 ha la Plaça Unió Musical, convertint-se en un dels esdeveniments més esperats del calendari festiu de la ciutat.
L’esdeveniment, que va tenir una primera edició exitosa, torna amb més força per omplir el cel torrentí de llum, color i estrèpits en una exhibició que promet superar les expectatives de veïns i visitants. L’elecció de la reconeguda pirotècnia Hermanos Caballer garan- titza un espectacle de gran qualitat, amb efectes innovadors i una combinació cuidada de ritme i potència visual.
Correfoc per escalfar
Abans de la gran explosió de llum i color, la ciutat vibrarà amb el foc i l’energia d’un correfoc espectacular. A partir de les 23.00 hores, des de l’avinguda del Vedat, la Colla de Dimonis de la Falla Barri Cotxera, juntament amb representants d’altres comissions falleres de Torrent, recorreran els carrers amb els seus coets, artefactes i figures.
Aquesta cercavila de foc, que és una de les tradicions més arrelades de la cultura festiva valència- servirà per animar el públic i guiar-lo fins al lloc on tindrà lloc l’espectacle pirotècnic.

Tresors de les Falleres Majors de Torrent
2025-03-11 19:00 - 2025-03-13 22:00 | Falla Avinguda, C/ Hernandez Malillos 6 baix, Torent, Valencia, 46900, Spain
La Falla Avinguda junt a més de 60 Falleres Majors de Torrent estem molt feliços de poder col·laborar amb el projecte “SOM” per a recaptar fons destinats als casalets afectats per la DANA. Per això, com ja vos avançarem, hem preparat una exposició única: “Tresors de les Falleres Majors de Torrent”, on podreu gaudir dels vestits de les màximes representants de la nostra ciutat.

L’exposició tindrà lloc els dies 11, 12 i 13 de març al casal de la Falla Avinguda el “Pensat i Fet”, en l’horari:
Dimarts 11: 19:00 -22:00h
Dimecres 12 i Dijous 13: 10:00-22:00h

L’entrada serà mitjançant un donatiu de 5€, que podreu adquirir de manera anticipada per alguna de les nostres Falleres Majors de Torrent o en la mateixa porta de l’esdeveniment.

No falteu! Este és un esdeveniment per a compartir i donar suport a qui més ho necessita. Esperem veure-vos a tots allí, demostrant la força de la solidaritat fallera.

Cuestació 2025
2025-04-11 09:30 - 2025-04-12 13:30 | VALENCIA
Aquest 2025, col·labora en la cuestació contra el Càncer:

Divendres 11 d’abril: zona de l’Antic Mercat, de 9.30 ha 13.30 h
Dissabte 12 d’abril: taules a tot Torrent, de 9:30h a 13:30h

Les #FallesDeTorrent i les Falleres Majors de Torrent i Corts d’Honor participaran el dissabte 12.

Suma’t a l’Associació Contra el Càncer de Torrent i aporta la teua ajuda #ContraElCáncer #Torrent

Dansà en honor a Sant Josep
2025-05-01 11:00 | PLAZA UNION MUSICAL, PLAZA UNION MUSICAL, TORRENT, VALENCIA, 46900, Spain
Demà, i després de no poder fer-ho el passat 18 de març, les Falleres Majors de Torrent junt a les seues Corts d’Honor i fallers de la nostra ciutat per fi ballaran en honor al nostre patró Sant Josep.A les 11:00h es celebrarà la missa a la Parròquia de Sant Josep i, posteriorment, començarà la dansà a la Plaça Unió Musical.Vos esperem a tots fallers!#FallesDeTorrent#Falles2025

Festa de les Lletres Falleres!
2025-05-09 19:30 | AUDITORI DE TORRENT, Carrer de Vicent Pallardó, 25, TORRENT, VALENCIA, 46900, Spain
L’Auditori de Torrent acull este divendres 9 de maig a les 19.30 h la Festa de les Lletres Falleres, on 39 comissions de 15 localitats opten als guardons que premien la creativitat i l’esforç en el món faller.

Junta Local Fallera de Torrent, junt a la Comfet hem preparat aquest acte a on vos esperem a tots fallers!

Molta sort a tots els nominats!

Presentació del nou Mant per a la Mare de Déu
2025-05-10 12:30 - 17:00 | ANTIC MERCAT DE TORRENT, C/ CERVANTES 1, TORRENT, VALENCIA, 46900
Este dissabte a les 12:30h en l’Antic Mercat se celebrarà l’acte de presentació del nou mant que el col·lectiu faller de Torrent entregarà a la Verge dels Desamparats. 12:30h la recepció

Showroom fallero en Torrent
2025-05-16 16:00 - 2025-05-18 20:00 | ANTIC MERCAT DE TORRENT, C/ CERVANTES 1, TORRENT, VALENCIA, 46900
II 𝐒𝐇𝐎𝐖𝐑𝐎𝐎𝐌 𝐅𝐀𝐋𝐋𝐄𝐑𝐎 𝐄𝐍 𝐓𝐎𝐑𝐑𝐄𝐍𝐓!

Un fin de semana para enamorarte de la indumentaria, la artesanía y el espíritu fallero

Antic Mercat de Torrent

Entrada libre y gratuita

Ven a vivir la tradición, el diseño y la pasión fallera, te esperamos con sorpresas, inspiración y mucho amor por lo nuestro!
———
II 𝐒𝐇𝐎𝐖𝐑𝐎𝐎𝐌 𝐅𝐀𝐋𝐋𝐄𝐑𝐎 𝐀 𝐓𝐎𝐑𝐑𝐄𝐍𝐓!

Un cap de setmana per enamorar-te de la indumentària, l’artesania i l’esperit faller

Antic Mercat de Torrent

Entrada lliure i gratuïta

Vine a viure la tradició, el disseny i la passió fallera, t’esperem amb sorpreses, inspiració i molt d’amor per lo nostre!

Besamans col·lectiu faller
2025-05-31 18:30 | Capella Col·legi la Purissima, Plaça de les Corts Valencianes, 15,, TORRENT, Valencia, 46900, Spain
El pròxim 31 de maig a les 18:30h, es celebrarà el Besamans Faller a la Verge dels Desamparats en la Capella del Col·legi La Puríssima.

Enguany la nostra mareta portarà el mant que les #FallesDeTorrent li han regalat, sent aquest el primer acte on el portarà.

#FallesDeTorrent
#Falles2025

CONCERT SOLIDARI “SOM MÚSICA”
2025-06-13 20:30 | AUDITORI DE TORRENT, Carrer de Vicent Pallardó, 25, TORRENT, VALENCIA, 46900, Spain
L’OAM Juntq Local Fallera de Torrent, junt al projecte SOM, organitza un concert solidari amb l’objectiu de recaptar fons per a les comissions afectades per la DANA.
La Banda Juvenil de la Unió Musical Torrent i la Banda Juvenil del Cercle Católic compartiran escenari amb un repertori popular.
Reserva la teua entrada per 10 euros en les comissions Falleres de Torrent o en les dura societats musicals.
13 de juny
20:30 hores
Auditori de Torrent

Elecció Falleres Majors de Torrent 2026
2025-07-13 20:00 - 21:00 | AGORA PARC CENTRAL, Rda. Vicente Pallardó, 6, 46900 Torrent, Valencia
Aquest dissabte viurem una nit màgica, per fi coneixerem a les que seran les màximes representants de les falles 2026.Vos esperem!

XLVII CONCURS DE DECLAMACIÓ
2025-09-28 10:30 - 17:00 | Ajuntament de Torrent, C/Ramón y Cajal núm. 1, Torrent, Valencia, 46900, Spain

TEATRE FALLER ORGANITZAT PER JUNTA LOCAL
2025-10-04 - 2025-11-27 | Ajuntament de Torrent, C/Ramón y Cajal núm. 1, Torrent, Valencia, 46900, Spain
Torna el concurs de teatre faller organitzat per Junta Local Fallera de Torrent.

Ací vos deixem totes les obres participant i els horaris.

Con sempre, serà d’entrada lliure al saló d’actes de l’Ajuntament de Torrent.

#FallesDeTorrent
#Falles2026

Gala de Curtmetratges fallers
2025-10-18 | Ajuntament de Torrent, C/Ramón y Cajal núm. 1, Torrent, Valencia, 46900, Spain
Prepara’t per a viure una vesprada de curts fallers a Torrent.
L’Associació Cultural Falla Nicolau Andreu et convida a la Gala de Curtmetratges Fallers, una cita molt especial on el talent, la creativitat i l’emoció s’uneixen en cada curtmetratge.

La gala se celebrarà el dissabte 18 d’octubre a l’Ajuntament de Torrent, amb dues sessions:
– Gal·la infantil: 18.00 h
– Gal·la major: 21.30 h

Trobaràs curtmetratges de tota mena —divertits, emotius, originals i sorprenents. No t’ho pots perdre!

Exaltació Fallera Major de Torrent i la seua Cort " Arrrels "
2025-10-25 18:00 | AUDITORI DE TORRENT, Carrer de Vicent Pallardó, 25, TORRENT, VALENCIA, 46900, Spain
Comença el comte enrere per un dels dies més importants en la vida d’una Fallera Major de Torrent.Un somni que desitja qualsevol dona fallera i torrentina. Un día que s’escriu en lletres d’or en la història de les falles de Torrent.L’ exaltació de la Fallera Major de Torrent i la seua cort d’Honor, una vesprada màgica on els arrels de 9 dones estaran més presents que mai.El cartel està realitzat per Elena Andreu @marea.ilustraciones , fallera de la Falla de la Plaça.

Exaltació Fallera Major Infantil de Torrent i la seua Cort
2025-10-26 10:00 - 17:00 | AUDITORI DE TORRENT, Carrer de Vicent Pallardó, 25, TORRENT, VALENCIA, 46900, Spain
Comença el comte enrere per un dels dies més importants en la vida d’una Fallera Major Infantil Torrent.

Un somni que qualsevol xiqueta fallera i torrentina desitja.

9 xiquetes que el matí del 26 d’octubre rebran la banda que les acreditarà com a Fallera Major Infantil de Torrent i com a cort d’Honor. A les 10h serà la recepció i l’acte començarà a les 11h

Elles, són part dels Sentits de les Falles són les protagonistes de les Falles 2026.

El cartel de l’exaltació infantil està realitzat per Carla Pallardó, de la falla Sedavi.

Ajuntament de Torrent

#Exaltació2026
#FallesDeTorrent
#Falles2026

GALA DE LA CULTURA INFANTIL
2025-12-12 18:30 - 20:00 | AUDITORI DE TORRENT, Carrer de Vicent Pallardó, 25, TORRENT, VALENCIA, 46900, Spain
Gala de la cultura infantil,
Auditori de Torrent
Recepció 18:30
Acte; 19:00

Hui es celebren les Gales de la Cultura!
Un any més, ens reunim per reconéixer el talent, l’esforç i la creativitat del nostre sector cultural.
Durant les gales es revelaran els premis a:

Millor actor
Millor actriu
Millor actor de repartiment
Millor actriu de repartiment
Millor director o directora
Millor obra
Millor escenografia
Millor actor o actriu sènior
Millor actor o actriu querubí
Premi als valors

No et perdes aquesta cita imprescindible amb la cultura i el nostre patrimoni artístic.

Prepareu-vos per a emocions, sorpreses i molt d’art!

GALA DE LA CULTURA
2025-12-12 21:30 - 23:30 | AUDITORI DE TORRENT, Carrer de Vicent Pallardó, 25, TORRENT, VALENCIA, 46900, Spain
Recepción 21:30
Acte : 22:00

Hui es celebren les Gales de la Cultura!
Un any més, ens reunim per reconéixer el talent, l’esforç i la creativitat del nostre sector cultural.
Durant les gales es revelaran els premis a:

Millor actor
Millor actriu
Millor actor de repartiment
Millor actriu de repartiment
Millor director o directora
Millor obra
Millor escenografia
Millor actor o actriu sènior
Millor actor o actriu querubí
Premi als valors

No et perdes aquesta cita imprescindible amb la cultura i el nostre patrimoni artístic.

Prepareu-vos per a emocions, sorpreses i molt d’art!

Torrent impulsa la I Ruta Inclusiva de les Falles per a acostar la festa a totes les persones
2026-03-16 | VALENCIA
La iniciativa promou l’accessibilitat cognitiva i sensorial en els monuments fallers mitjançant pictogrames, textos adaptats, braille i eines tecnològiques
Les comissions falleres poden inscriure’s fins al 9 de març
Torrent, 06 de març de 2026.- L’Ajuntament de Torrent, a través de la Regidoria de Falles i la Regidoria de Benestar Social, ha posat en marxa la I Ruta Inclusiva de les Falles de Torrent, una iniciativa pionera que busca fer de la festa fallera un espai encara més obert, accessible i participatiu per a totes les persones, independentment de les seues capacitats o necessitats de comprensió.
El projecte es desenvolupa amb la col·laboració de ADISTO, voluntaris de la ciutat i entitats especialitzades en accessibilitat, i comptarà a més amb la participació de centres ocupacionals de Torrent com ABD, Alcer Túria, Tomás de Osma i Espurna, així com d’entitats socials com ASIDIT, que contribuiran a reforçar el caràcter inclusiu d’aquesta iniciativa. L’objectiu és adaptar alguns dels monuments fallers plantats a la ciutat perquè puguen ser compresos i gaudits també per persones amb diversitat funcional, discapacitat visual o dificultats de comprensió.
La visita a les comissions participants es realitzarà el pròxim 16 de març al matí, dins d’una ruta que permetrà recórrer diferents falles que han incorporat adaptacions per a millorar l’accessibilitat de les seues escenes i missatges.
Una iniciativa per a unes Falles més inclusives
La I Ruta Inclusiva naix amb la voluntat d’integrar l’accessibilitat com un valor dins de les festes falleres, fomentant que els monuments i les seues explicacions puguen ser compresos per totes les persones.
Per a això, les comissions falleres que s’adherisquen a la iniciativa podran adaptar les seues escenes o explicacions mitjançant diferents eines accessibles, com:
• Pictogrames, que faciliten la comprensió dels missatges dels monuments.
• Textos adaptats i lectura fàcil.
• Codis QR que permeten accedir a explicacions en format àudio.
• Senyalització accessible.
• Textos breus en braille per a persones amb discapacitat visual.
Aquestes eines formen part de l’accessibilitat cognitiva, un concepte que busca que els espais, serveis o informacions siguen comprensibles per a totes les persones, facilitant la seua autonomia i participació social.
Fer accessible un entorn significa oferir informació clara i comprensible mitjançant diferents formats com a pictogrames, àudio o textos adaptats, permetent que qualsevol persona puga orientar-se i comprendre el que succeeix al seu voltant.
Col·laboració amb entitats especialitzades
Per al desenvolupament d’aquesta iniciativa es compta amb la col·laboració de diferents entitats i professionals especialitzats. Entre elles destaca la participació de l’ONCE, que ha aportat recomanacions per a adaptar els monuments a persones amb discapacitat visual.
Entre les propostes plantejades es troben la incorporació de xicotets textos en braille, la utilització de codis QR tàctils amb audiodescripcions i l’ús de sistemes de senyalització accessibles com NaviLens, que permeten a les persones amb discapacitat visual localitzar i comprendre la informació de manera autònoma.
Així mateix, les comissions falleres que desitgen participar han pogut sol·licitar la transcripció de textos a braille, enviant prèviament els continguts per a la seua adaptació.
Participació de les comissions falleres
L’Ajuntament ha convidat a totes les comissions falleres de Torrent a sumar-se a aquesta primera edició de la ruta, adaptant els seus monuments o escenes a formats accessibles que permeten ampliar el públic que pot gaudir plenament de la festa.
El termini per a inscriure’s en la iniciativa està obert fins al 9 de març.
La ruta permetrà visitar aquelles falles que han decidit participar en el projecte, generant un recorregut que mostrarà com la tradició fallera pot avançar també cap a una celebració més inclusiva i accessible.
El regidor de Falles de l’Ajuntament de Torrent i president de la Junta Local Fallera, Aitor Sánchez, ha destacat que aquesta iniciativa representa un pas important per a continuar fent créixer la festa des dels valors de la inclusió, “les Falles de Torrent són una celebració oberta i participativa, i amb aquesta I Ruta Inclusiva fem un pas més perquè totes les persones puguen entendre, gaudir i sentir els nostres monuments fallers. Volem que la festa siga realment per a tots”.
Sánchez ha agraït a més la implicació de les comissions falleres, les entitats socials i els voluntaris que han col·laborat en la posada en marxa del projecte, “la participació de les falles, la col·laboració d’entitats com ADISTO i l’assessorament d’organitzacions especialitzades en accessibilitat estan fent possible una iniciativa que demostra que tradició i inclusió poden caminar de la mà”.
Sánchez també ha subratllat el valor educatiu i social de la proposta, “les Falles sempre han sigut un espai de creativitat, sàtira i convivència. Amb aquesta ruta incorporem a més una dimensió social molt important: la de construir unes festes més comprensibles, més accessibles i més humanes”.
Per part seua, el regidor de Serveis Socials de l’Ajuntament de Torrent, Arturo García, ha posat en valor el component social d’aquesta iniciativa i la seua importància per a avançar cap a una ciutat més inclusiva, “l’accessibilitat no és només una qüestió tècnica, és una qüestió de drets. Amb iniciatives com aquesta vam demostrar que les festes també poden ser espais pensats per a totes les persones, eliminant barreres i facilitant que qualsevol veí o visitant puga comprendre i gaudir plenament de les nostres Falles”.
García ha destacat a més que projectes com la Ruta Inclusiva contribueixen a sensibilitzar a la societat i a avançar cap a entorns més comprensibles, “quan fem les coses més fàcils d’entendre, estem ajudant no sols a les persones amb discapacitat, sinó també a majors, xiquets o persones que no coneixen bé el nostre idioma. L’accessibilitat cognitiva millora l’experiència de tots i ens ajuda a construir una ciutat més justa, oberta i acollidora”.
Un pas signatura cap a unes festes per a tots
La I Ruta Inclusiva de les Falles de Torrent suposa una experiència nova que busca consolidar-se en futures edicions, fomentant que cada vegada més comissions falleres incorporen mesures d’accessibilitat en els seus monuments.
Amb iniciatives com aquesta, Torrent continua treballant perquè les seues festes més emblemàtiques evolucionen sense perdre la seua essència, però ampliant el seu abast perquè ningú quede fora de l’experiència fallera.

SHOWROOM FALLERO
2026-05-15 - 2026-05-17 | ANTIC MERCAT DE TORRENT, C/ CERVANTES 1, TORRENT, VALENCIA, 46900
El III Showroom Faller de Torrent també porta premis per als visitants. Durant esta edició, les persones que facen les seues compres podran participar en el sorteig de 30 articles d’indumentària tradicional.

Participa per cada 100 euros de compra o adquirint tiquets per 5 euros.

Una iniciativa per a continuar impulsant el comerç local i posar en valor l’artesania vinculada a la indumentària valenciana.

Et convidem a passar una vesprada divertida i solidaria a favor de l'associació Unidos contra el DIPG
2026-05-17 19:00 | AUDITORI DE TORRENT, Carrer de Vicent Pallardó, 25, TORRENT, VALENCIA, 46900, Spain
🎭 El pròxim 17 de maig a les 19h tens una cita molt especial!
Vine a gaudir de l’actuació de Óscar Tramoyeres i, al mateix temps, ajuda’ns a donar visibilitat a una causa molt important: el DIPG (glioma difús de tronc encefàlic), un tipus de càncer infantil molt rar que, a dia de hui, no compta amb cura ni tractament, amb una mortalitat del 99%. Per això, necessita urgentment més investigació per a poder donar esperança.
Aquest esdeveniment està organitzat amb molta il·lusió per les Corts i Falleres Majors de Torrent 2013 💖
🎟️ Entrades: https://share.google/J2Z3jUouefPK3Njfr
Cada butaca compta. Cada gest suma.
#capbutacabuidaDIPG

Comença CAMI D'UN SOMNI 2027
2026-06-03 08:00 - 17:00 | VALENCIA

ACTE D’ACOMIADAMENT FFMM TORRENT 2026 I ELECCIÓ FFMM TORRENT 2027
2026-07-11 21:00 - 23:30 | Parc Central
El pròxim dia 11 de juliol de 2026 tindrà lloc l’Acte d’Acomiadament de les Falleres Majors de TORRENT 2026 i l’Acte d’Elecció de les Falleres Majors de TORRENT 2027.

Mitjançant este correu electrònic volem fer partícips als Representants de les comissions falleres de Torrent, ja que ens agradaria comptar amb la seua assistència.

La recepció de les FFMM de Torrent tindrà lloc a les 21.00 hores i l’acte començarà a les 22.00 hores en l’Àgora del Parc Central de Torrent, Ronda Vicente Pallardó, 26, 46900 Torrent.

Disposen de 4 invitacions preferents per als seus representants i 6 invitacions addicionals, totes elles reservades.

Per a una correcta organització de l’aforament preguem que confirmen assistència dels seus representants fins al 06 de juliol mitjança el correu electrònic: secretaria@fallesdetorrent.es

Dinar Benèfic Anual 2026 de Corts i Falleres Majors de Torrent
2026-09-19 | Balco del Vedat
Fila 0 actuació benèfica Óscar Tramoyeres Auditori de Torrent 17/05/26 a favor de “Units contra el DIPG” com a projecte del Menjar benèfic anual de Corts i Falleres Majors de Torrent. Fes la teua donació a través d’aquest enllaç:

FILA 0
